CELEX: 22004D0160
Language: hu
Date: 2004-10-29 00:00:00
Title: Az EGT-Vegyesbizottság 160/2004 határozata (2004. október 29.) az EGT-megállapodásnak az egyes, a négy alapszabadságon kívül eső területeken folytatott együttműködésről szóló 31. jegyzőkönyve módosításáról

21.4.2005   
            
            
               HU
            
            
               Az Európai Unió Hivatalos Lapja
            
            
               L 102/45
            
         
      AZ EGT-VEGYESBIZOTTSÁG
   
   160/2004 határozata
   (2004. október 29.)
   az EGT-megállapodásnak az egyes, a négy alapszabadságon kívül eső területeken folytatott együttműködésről szóló 31. jegyzőkönyve módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségre vonatkozó megállapodás kiigazításáról szóló jegyzőkönyvvel módosított, az Európai Gazdasági Térségre vonatkozó megállapodásra (a továbbiakban: a megállapodás) és különösen annak 86. és 98. cikkére,
   mivel:
   
               (1)
            
            
               A megállapodáshoz fűzött 31. jegyzőkönyvet az EGT-Vegyesbizottság 2004. június 8-i 90/2004 határozata módosította (1).
            
         
               (2)
            
            
               Helyénvaló a megállapodás Szerződő Felei közötti együttműködés kiterjesztése a 2004 április 21-i, a gyermekekkel, a fiatalokkal és a nőkkel szembeni erőszak elleni küzdelmet szolgáló megelőző intézkedésekre és az áldozatok és a veszélyeztetett csoportok védelmére vonatkozó közösségi cselekvési program (a DAPHNE II program) (2004—2008) elfogadásáról szóló 803/2004/EK európai parlamenti és tanácsi határozatra (2).
            
         
               (3)
            
            
               Ennélfogva, a megállapodáshoz fűzött 31. jegyzőkönyvet módosítani kell annak érdekében, hogy lehetővé tegye ezen bővített együttműködés 2004. január 1-jei hatállyal történő megvalósulását,
            
         A KÖVETKEZŐKÉPPEN HATÁROZOTT:
   1. cikk
   A megállapodáshoz fűzött 31. jegyzőkönyv 5. cikke a következőképpen módosul:
   
               1.
            
            
               Az 5. bekezdés helyébe a következő szöveg lép:
               
                           „5.
                        
                        
                           Az EFTA-államok 1996. január 1-jétől részt vesznek a (8) bekezdés első két albekezdésében említett közösségi programokban és tevékenységekben, a harmadik albekezdésben említett programban 2000. január 1-jétől, a negyedik albekezdésben említett programban 2001. január 1-jétől, az ötödik és hatodik albekezdésben említett programokban 2002. január 1-jétől, valamint a hetedik és nyolcadik albekezdésben említett programokban 2004. január 1-jétől.”
                        
                     
         
               2.
            
            
               A (8) bekezdés a következő francia bekezdéssel egészül ki:
               
                           „—
                        
                        
                           
                              32004 D 0803: Az Európai Parlament és a Tanács 2004. április 21-i 803/2004/EK határozata a gyermekekkel, a fiatalokkal és a nőkkel szembeni erőszak elleni küzdelmet szolgáló megelőző intézkedésekre és az áldozatok és a veszélyeztetett csoportok védelmére vonatkozó közösségi cselekvési program (a DAPHNE II program) (2004—2008) elfogadásáról (HL L 143., 2004.4.30., 1. o.).”
                        
                     
         2. cikk
   Ez a határozat az EGT-Vegyesbizottságnak a megállapodás 103. cikke (1) bekezdése alapján megküldött utolsó értesítést követő napon lép hatályba (3).
   Ezt a határozatot 2004. január 1-jétől kell alkalmazni.
   3. cikk
   Ezt a határozatot az Európai Unió Hivatalos Lapjának EGT-részében és EGT-mellékletében ki kell hirdetni.
   
      Kelt Brüsszelben, 2004. október 29-én.
      
         
            az EGT-Vegyesbizottság részéről
         
         
            az elnök
         
         Kjartan JÓHANNSSON
         
      
   
   
      (1)  HL L 349., 2004.11.25., 52. o.
   
   
      (2)  HL L 143., 2004.4.30., 1. o.
   
   
      (3)  Alkotmányos követelmények nincsenek megjelölve.